
Pisania Bisericuţei 





+ Casa bunicuţei Elena (cu nepotul Zian) de la Frumușeni este gata în proporţie de 90%, cu ajutorul tuturor celor 
care s-au implicat în vreun fel sau altul. Trebuie finisată baia şi exteriorul. Mulţumim tuturor! 


« Mihai Ţepeş şi Banca de alimente au pornit o acţiune în care putem sprijini direct pe cei aflaţi în nevoie: cum- 
părând alimente de la Lidl care au eticheta verde, le putem lăsa într-o cutie mare, aflată la ieşirea din magazin, iar ali- 


mentele vor ajunge apoi la casele de copii şi la cei nevoiaşi. 








«+ Sinodul Bisericii Ortodoxe Române întrunit în 16 decembrie l-a ales pe PS Nestor 
(până acum vicar al Hunedoarei) ca urmaş în scaunul PS Gurie al Devei. Noul epis- 
cop ales şi-a exprimat intenţia de a continua lucrarea şi de a valorifica mai mult moşteni- 
rea bogată materială, dar mai ales spirituală pe care a lăsat-o Preasfinţitul Părinte Epis- 
cop Gurie după cei 12 ani de păstorire. „A plecat dintre noi într-un moment neaşteptat, 
prematur, însă avem nădejdea că prin duhul pe care l-a lăsat în Episcopia Devei şi Hu- 
nedoarei şi prin lucrarea pe care a săvârşit-o pe mai departe va rămâne să fie păstorul 
nostru. Și noi, cei rămaşi, doar vom încerca, cu ajutorul lui Dumnezeu şi prin milocirea 
Preasfinţiei Sale să continuăm lucrarea rodnică pe care a săvârşit-o în judeţul Hune- 
doara”. PS Nestor a mulţumit Patriarhului Daniel, Mitropolitului Laurenţiu al Ardealului 
și întregului Sinod pentru încrederea acordată. „Veşnică să-i fie pomenirea Preasfințitu- 
lui Părinte Episcop Gurie şi vă cer în continuare tuturor: Pomeniţi-mă în rugăciune, 
ajutați-mă cu sfatul, cu ajutorul şi cu călăuzirea pentru a putea ca unul ce sunt mai tâ- 
năr în Sfântul Sinod să continui lucrarea şi a duce mai departe moştenirea lăsată de 
Părintele nostru Episcop Gurie”. Intronizarea noului episcop al Devei va avea loc în data 
de 26 decembrie. (sursa: doxologia.ro) 











Manfred Spitzer - Demenţa digitală 


MANFRED 


Viaţa noastră depinde astăzi atât de mult de noile tehnologii, încât am ajuns să ne simţim SPITZER 
pierduţi fără calculator, internet şi telefon inteligent. In fiecare zi o nouă invenţie vine să CUM METULBURĂ MINTEA. ME 
ne facă munca mai uşoară, preluând mai ales din efortul mental pe care ar trebui să-l de- NOILE TEANOLOGI 2. 
punem. Care sunt însă efectele asupra creierului nostru? Asemenea unui mușchi, acesta se 
atrofiază cu cât este folosit mai puţin. Ne-am obişnuit să căutăm pe Google răspunsul la 
orice întrebare, să stocăm toate informaţiile pe un dispozitiv digital şi să efectuăm până şi 
o socoteală simplă pe calculator.În plus, petrecem tot mai mult timp pe reţelele de sociali- 
zare şi înlocuim contactele personale cu cele virtuale. 





Aşteptăm întrebările, sugestiile şi eventualele colaborări pe adresa revista.maximina(o gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

Duminica Sfinţilor Părinţi - 
Bunavestire a schimbării noastre 


Cuvânt al Sfântului 
Iustin Popovici 


Nu este în această lume unitate atât 
e e de intimă, atât de apropiată, aşa 
cum este unitatea dintre Dumnezeu 


şi om întru Hristos. 





Astăzi este Buna-Vestire a Domnu- 
lui. Întreaga Evanghelie dumneze- 
iască într-un singur cuvânt. Astăzi, 
în Duminica Părinților, cea de dina- 
inte de Crăciun, se citeşte întâia 
Evanghelie, primul capitol din 
Evanghelia după Matei. lar aceasta, 
într-un cuvânt, spune ce se în- 
tâmplă cu această lume, ce se 
întâmplă şi ce se va întâmpla 
cu fiecare dintre noi. Toata isto- 
ria Cerului și a pământului, întreaga 
istorie a omului, a oamenilor, a nea- 
mului omenesc, a mea, a ta, a păsă- 
rilor, a crenguţelor, a florilor, toate 
sunt într-un cuvânt — Iisus. Naşte- 
rea Sa, iată, este cel mai important 
eveniment în toate istoriile tuturor 
lumilor. Naşterea Sa pe pământ, 
arătarea Sa pe pământ ca Om — 
acesta este cel mai important 
lucru din toate câte s-au petre- 





cut în neamul omenesc, fraţilor, 
este cel mai de seamă, de când a fost 


SF. IERARH PETRU MOVILĂ 
(+22 decembrie 1647) 


făcut soarele şi până în ziua în care 
se va stinge. 


Iată, a venit să mântuiască lumea de 
păcate. Tu ai nevoie de lisus, tu ai 
nevoie de Mântuitor. Ce este păca- 
tul? Tu şi noi ceilalţi cunoaştem pă- 
catul prin moarte. Moartea este ce- 
va deosebit de înfricoşător pentru 
noi, dar moartea a venit în această 
lume prin păcat, şi când S-a arătat 
Izbăvitorul de păcate, atunci S-a 
arătat Izbăvitorul de moartea mea şi 
a ta. lată nevoinţa mântuitoare în 
aceasta lume, iată scopul Său, iată 
mântuirea noastră: moartea pă- 
catului tău şi al meu. Iar această 
omorâre a păcatului tău o poate 
înfăptui numai Domnul Hristos, 
Care este mai puternic decât păcatul 
şi mai puternic decât moartea. 


De aceea, fraţii mei, cel mai impor- 


Moldovean prin naştere, din marea familie a Movileșştilor, şi contem- 
poran cu Mihai Viteazul, a plecat de tânăr în exil, ajungând stareţ al 
Lavrei Pecerska. Apoi este ales apoi mitropolit al Kievului. Trans- 
formă colegiul de la Kiev în Academie — şcoală cu caracter universitar, 
considerată cea mai veche instituţie de învăţământ superior la slavii 
ortodocşi. A tipărit numeroase cărţi de cult și laice. Pe fondul prozelit- 
ismului catolic şi protestant, a scris „Mărturisirea de credinţă”, lucra- 
re argumentată cu Sfânta Scriptură, canoanele Bisericii şi scrierile 
Sfinţilor Părinţi, ea devenind în mod oficial Mărturisirea de credinţă a 


Bisericii de Răsărit. 





tant eveniment in Evanghelia Mân- 
tuirii este că El, Dumnezeu, a deve- 
nit om. În aceasta constă taina vieţii 
noastre în lume, în aceasta constă 
toată taina mântuirii noastre, în 
aceasta constă taina pământului ne- 
norocit în care trăieşte neamul ome- 
nesc şi a tuturor lumilor mai presus 
de om şi mai prejos de om. Dumne- 
zeu S-a arătat în trup, aceasta este 
taina noastră. Pentru ce S-a arătat 
Hristos? Ca să-l unească pe om 
cu Dumnezeu și astfel, unit cu 
Dumnezeu, să scoată din el orice 
păcat, orice rău, orice întuneric, ori- 
ce negura, orice moarte şi orice dia- 
vol. Şi nu este în această lume unita- 
te atât de intimă, atât de apropiată, 
aşa cum este unitatea dintre Dumne- 
zeu şi om întru Hristos. 


Fraţii mei, începând cu venirea 
Mântuitorului Hristos în această 
lume, începând cu Crăciunul, 
totul se preschimbă, se schim- 
bă toată istoria neamului ome- 
nesc. El, Minunatul lisus, l-a detro- 
nat pe satana şi L-a înscăunat pe 
Dumnezeu. Totul este spus prin nu- 
mele Său: Iisus Hristos — Mântuito- 
rul. Când pronunţi acest nume, ce 
rosteşti tu? Rosteşti strigătul de lup- 
ta, strigătul războiului creştinesc; te 
porneşti la lupta cu păcatul. Dumne- 
zeu nu îngăduie moartea, Dumnezeu 
nu îngăduie lucrarea diavolului, în- 
seamnă că tu eşti în permanenţă 
ostaşul Său împotriva păcatului, îm- 
potriva morţii, împotriva diavolului. 


Sfinţii Părinţi din Vechiul Testament 
pe care îi prăznuim astăzi, toţi Drep- 
ţii cei mari şi nenumărați alţii, toţi 
au fost astfel de luptători, luptători 
pentru Hristos încă înainte de Hris- 
tos, luptători pentru Evanghelia lui 
Hristos înainte ca Evanghelia să se fi 
scris. A scris-o Domnul prin sfintele 
lor vieți şi ei, mulţi dintre ei, au auzit 
ceea ce a scris despre ei Sfântul 
Apostol Pavel, că prin credinţă au 
biruit împărăţii, au ajuns să vadă 
învierea morţilor, au fost neclintiţi 
în lupte, au împlinit dreptatea lui 
Dumnezeu în această lume, L-au 
proslăvit pe Dumnezeul cel Adevă- 
rat; pe ei, de care lumea nu era vred- 
nică, lumea i-a prigonit, au rătăcit în 
pustii goi, înveşmântaţi în piei, lip- 
siți de hrană, dar dreptatea lui Dum- 
nezeu s-a săvârşit, diavolul a fost 
biruit, toate păcatele au fost biruite. 


Domnul este numit Emanuel, ceea 
ce înseamnă Cu noi este Dumne- 
zeu. Cu noi este Dumnezeu — acesta 
este temeiul ceresc, acesta este te- 
meiul credinței noastre, temeiul 
Evangheliei. Cu noi este Dumnezeu 
în această lume. Iar până acum L- 
am avut ca şi cum nu ar fi fost deloc. 
Nu a fost în sensul deplin al cuvân- 
tului. Prin ce să dovedim noi, 
creştinii, că într-adevăr cu noi 
este Dumnezeu? Fiecare creştin, 
care împlineşte sfintele porunci 
evanghelice, totdeauna poate spu- 
ne „cu mine este Dumnezeu”. Dar 
dacă creştinul se îmbracă în păcate, 
dacă nu se va lupta cu ele, dacă nu le 





va alunga dintru sine, atunci este 
într-o altă continuă îmbrăţişare. Cu 
cine? Cu diavolul. 


Noi nu putem să înţelegem tot ceea 
ce Domnul a făcut şi ceea ce este; de 
fapt, Dumnezeu este mai cuprinză- 
tor, mai mare, mai profund decât 
poate cuprinde orice minte ome- 
nească, orice cuget omenesc. De ace- 
ea Domnul, ca o cale sigură către 
EI, a dăruit credinţa, credinţa în 
Fl. lar pentru a avea credinţă nu 
este nevoie de școală multă, nici de 
comerț, nici de bogăţie, de nimic. 
Numai de bună-voinţă. Numai de 
buna-voinţa de a crede în Mântuito- 
rul lumii, în Domnul Hristos. Iar 
apoi fiecare virtute, şi dragostea, şi 
rugăciunea, şi postul, toate acestea Il 
fac să Se sălășluiască întru noi, aduc 
puterea Sa dumnezeiască, aduc cu- 
vintele Sale de viaţă făcătoare şi noi 
cu adevărat simţim că este cu noi 
Dumnezeu şi nu ne temem de niciun 
diavol, nu ne temem de niciun păcat. 


Fie ca Sfinţii Părinţi şi Strămoşi ai 
Vechiului Legământ să ne ajute nouă 
tuturor, lar noi să ne nevoim pentru 
a lucra tot binele evanghelic, să ne 
nevoim în lucrarea oricărei virtuţi 
evanghelice şi astfel să câştigăm Im- 
părăţia Cerurilor în care, dă, Doam- 
ne, ca împreună cu Sfinţii prăznuiţi 
astăzi şi cu toţi Sfinţii, să-L slăvim 
pe Minunatul și Singurul Domn 
Hristos, a Căruia este slava şi cin- 
stea, acum şi în vecii vecilor. Amin! 





TIMIŞOARA '80 


te-ai strecurat printre blocuri 


căutând o margine de libertate 


te simţi îngenunchiat în lume 
îți ridici gândul către ceruri 


întorci capul înspre zări străine 


până-ntr-o zi 


vitrinele îşi poartă cioburile 
şi străzile şiroaiele de sânge 


început de iarnă blândă 


şi gloanțe 





un copil tocmai a fost împuşcat 


numărătoare inversă 


pentru două minţi definitiv bolnave 


prin sentința slugărniciei uitate 


aştepţi o viaţă nouă într-o lume nouă 


aştepţi de mult şi degeaba 


pe-aici 


P.N. 





Patriarhul Chiril al Moscovei a po- 
vestit într-un interviu televizat des- 
pre minunea pe care Sf. loan de 
Kronstadt a făcut-o cu el pe când era 
copil. Se întâmpla în anii grei de 
după al doilea război mondial. Copi- 
lul Vladimir locuia cu familia sa în 
Sankt Petersburg. Intr-un an s-a 
îmbolnăvit grav de pneumonie. Pe 
acea vreme nu erau multe tratamen- 





KFIRESCUL MINUNILOR 





Sf. loan de Kronstadt (20 decembrie) şi 
patriarhul Chiril al Moscovei 


faţa spre peretele unde aveau o poză 
cu un preot: era Sf. loan de Kron- 
stadt. Femeia i-a cerut băiatului să 
se roage acestui preot vrednic să-l 
vindece. Copilul, cu ultimele puteri, 
a rostit câteva cuvinte, în timp ce 
mama sa plângea, rugându-se şi ea. 


Şi minunea s-a întâmplat: copilul 
şi-a revenit complet în zilele urmă- 
toare. 


ajutor. Mănăstirea era închisă oame- 
nilor, iar în faţa ei stătea mereu un 
milițian, gata să oprească pe oricine 
ar fi vrut să intre. Aşa că mama și 
copilul ei s-au așezat în genunchi, 
lipiţi de peretele mănăstirii dincolo 
de care ştiau că era mormântul Sf. 
Ioan, şi au început să-i mulţumească 
în cuvinte simple. 


Aceasta este cea mai luminoasă 





te, iar starea copilului se înrăutăţea 
cu fiecare oră. 


amintire pe care a păstrat-o patriar- 


Drept mulţumire, mama lui l-a înve-  hul Chiril din copilăria sa. 


lit în haine groase şi l-a dus la Kar- 


Atunci mama sa, o femeie foarte 


povka, mănăstirea-ctitorie a Sfântu- 


credincioasă și curajoasă, l-a tras cu  ]ui Ioan, să-i mulţumească pentru 





POSI sau 
REGIM VEGETARIAN? 





Acum mai bine de 100 de ani, înainte de primul răz- 


boi mondial, patriarhul Tihon al Moscovei (care 
va fi martirizat de comunişti, murind în 1925, şi ale 
cărui moaşte s-au aflat nestricate după 1990) a scris în 
presa bisericească un articol care ne uimeşte prin ac- 
tualitate. Era deja la modă curentul vegetarian, atât în 
Europa Occidentală, cât şi în Rusia, prin Lev Tolstoi. 
Patriarhul face o analiză a acestui curent şi îl compară 
cu rânduiala creştină asupra mâncării, arătând dife- 
renţele. 


Oamenii trupului din această lume au atacat mereu pos- 
tul creştin, mai ales în vremurile în care cele duhovni- 
ceşti sunt dispreţuite cu totul. Iar apărătorii postului 
creştin s-au manifestat mereu cu timiditate. 


Nu același lucru îl putem spune despre glasul tot mai 
ridicat al unor susţinători ai abţinerii de la anumite ali- 
mente. Este vorba de vegetarieni. Părerea lor pare să fie 
în aceeași direcţie cu a noastră despre post, însă nu pu- 
tem trece cu vederea că ne despart unele lucruri pe care 
le considerăm greşite. 


Raţiunile pentru care vegetarienii aleg să nu mai mă- 
nânce carne și pește (iar unii nici chiar lapte, ouă) sunt 
expuse de ei încă din secolul XIX: anatomice (omul este 
ierbivor prin structura sa), fiziologice (vegetalele se di- 





geră mai ușor), medicale (carnea produce adesea infla- 
maţii), economice (este mai ieftin), morale (nu e bine să 
ucizi) şi de altă natură. Unele dintre raţiuni sunt mult 
mai vechi decât credem, fiind susţinute de antici pre- 
cum Platon, Pitagora, Budha. 


Vegetarianismul are un viitor potenţial înfloritor, căci 
îndeamnă la măsură. Insă ceea ce susţin adepţii săi ne 
dă de gândit: ei cred că dacă vom renunţa să mai 
mâncăm carne, întreaga omenire va trăi mult 
mai fericită şi nu vor mai exista războaie, care sunt 
stârnite de violenţa omului mâncător de animale. Mo- 
dul vegetarian ar aduce, după ei, la egalitate socială şi 
eliminarea sărăciei, la o societate mai sănătoasă. 


De fapt aceşti oameni visează cu ochii deschişi. Lumea 
nu va deveni mai bună dacă vom înceta să mai mâncăm 
carne, căci „Căci împărăția lui Dumnezeu nu este mân- 
care şi băutură, ci dreptate şi pace şi bucurie în Duhul 
Sfânt”. Violenţele, războaiele, nedreptăţile nu au cauze 
exterioare, nu sunt iscate de ce mâncăm, ci de răutatea 
inimii noastre, de păcătoşenia firii noastre căzute. Astfel 
că lumea nu se va schimba, schimbând doar regimul 
alimentar. Gândirea lor este copilărească şi nerealistă. 
Schimbarea alimentară pe care o propun ei este mult 
prea mică şi nesemnificativă în raport cu răul pe care 
trebuie să-l eliminăm din sufletele noastre, ca să trăim 
într-o lume mai bună. (va urma) 


Calendarul maărturisitorilor 


lerom. FELIX DUBNEAC 


(25 decembrie 2008) 





Smeritul iconar 


al lui HRISTOS 





„Să slujeşti calm, gândeșşte-te că fiecare Liturghie e 
prima pe care o săvârsești, să nu intervină rutina. ” 


Basarabean născut cu puţin înainte 
de începerea primului război mondi- 
al, într-o familie de răzeşi din Soro- 
ca, părintele Felix Dubneac va închi- 
de în inima sa pentru toată viaţa 
taina  smereniei şi răbdării 
strămoşilor săi. 


Deşi înzestrat cu multe daruri inte- 
lectuale și duhovniceşti, el a dus o 
viaţă retrasă, mereu în umbra unuia 
sau altuia dintre cei mai cunoscuţi 
oameni ai Bisericii, mlădiindu-se 
fără vorbe pe împrejurările vieţii pe 
care Dumnezeu a rânduit să o tră- 
lască. 


La 41 de ani era deja ieromonah la 
mănăstirea Antim din București şi 
terminase 4 şcoli: Facultatea de 
Teologie, Academia de Arte Fru- 
moase, Facultatea de Litere şi Filo- 
zofie şi Şcoala Superioară de Pictură 
bisericească. Zilele i se scurgeau în- 
tre ascultările de pictor şi întâlnirile 
de taină ale mișcării Rugul 
Aprins, unde s-a alăturat rugăciu- 
nii şi căutării de cele sfinte unora 
dintre cei mai buni oameni ai Româ- 
niei din acea vreme: leroschimona- 
hul Daniil Sandu Tudor, pr. Dumi- 
tru Stăniloae, păr. Arsenie Papacioc, 
păr. Sofian Boghiu, păr. Roman Bra- 
ga, Alexandru Mironescu. 


Tot în tăcere şi-a dus din anul 1958 
Şi crucea celor şase ani cât a fost 
închis de comuniști pentru că 
făcuse parte din Rugul Aprins. Nu a 
vorbit niciodată despre acea perioa- 
dă de temniţă grea, anchete peste 
anchete, lipsuri, ameninţări și acu- 
zaţii calomnioase. Poate din durere, 
poate din sfială, asemenea lui Petre 
Ţuţea, îndurerat că nişte români au 
putut face așa ceva altor români. 


In 1968, la 4 ani de la ieşirea din 
închisoare, viaţa care se normalizase 
oarecum, fiind primit ca preot sluji- 


tor la Catedrala patriarhală, i se 
schimbă din nou radical. Patriarhul 
Justinian îl trimite în America şi 
Canada, pentru a face misiune și a 
picta noile biserici construite de ro- 
mânii stabiliţi peste ocean. A primit 
această ascultare firesc, lăsându-se 
pe sine deoparte, așa cum a făcut o 
viaţă întreagă. 


Plecarea în America va însemna 
despărţirea pentru totdeauna de 
țară, căci părintele Felix a rămas 
acolo, slujind Biserica, timp de 40 
de ani, până la adormirea sa, de Cră- 
ciunul anului 2008. 


Dorul de pământurile natale și l-a 
ostoit când l-a întâlnit acolo pe ie- 
rom. Roman Braga, prietenul său de 
la mănăstirea Antim și împreună 
pătimitor în temnițele comuniste. Se 
va alătura lucrării acestuia de la mă- 
năstirea românească „Adormirea 
Maicii Domnului” din Michigan, 
fiind mult căutat de români. Tăcut, 
mereu în umbra părintelui Roman, 
dar strălucind prin smerenie, prin 
numeroasele picturi pe care le-a zu- 
grăvit în America, dar şi prin artico- 
lele de întărire în credinţă din presa 
bisericească de acolo, aşa a trăit pă- 
rintele Felix. Cercetând arhivele du- 
pă adormirea sa, un preot a aflat în 
părintele Felix unul dintre principa- 
lii ctitori ai lăcaşurilor româneşti din 
America. Aproape toată pensia 
sa de monah o dădea miloste- 
nie. 


Deşi niciodată nu a făcut caz de ta- 
lentul său de pictor şi nici de realiză- 
rile sale, de folos este să nu le lăsăm 
trecute cu vederea. Dacă veţi trece 
vreodată prin ţară, opriți-vă să ad- 
miraţi pictura în frescă a părinte- 
lui Felix la: biserica mare a mănăsti- 
rii Antim din Bucureşti (împreună 
cu păr. Sofian Boghiu), biserica din 
suburbia bucureşteană Dămăroae, 





biserica Negru Vodă din Câmpulung 
Muscel, biserica din Pipirig, judeţul 
Neamţ, biserica mare a mănăstirii 
Saon din judeţul Tulcea, paraclisul 
mănăstirii Ghighiu, judeţul Prahova, 
biserica din comuna Cojasca, judeţul 
Prahova. 


În America de Nord a pictat: catape- 
teasma Catedralei ortodoxe române 
„Sf. Gheorghe” din Windsor, Cana- 
da; catapeteasma Catedralei ortodo- 
xe române „Bunavestire” din Cleve- 
land, SUA; iconostasul bisericii or- 
todoxe române „Sfânta Inviere” din 
Holywood, statul Florida, SUA; inte- 
riorul altarului şi catapeteasma Ca- 
tedralei ortodoxe române „Sf. Impă- 
raţi Constantin şi Elena” din Ed- 
monton, SUA; catapeteasma biseri- 
cii ortodoxe române „Sfânta Treime” 
din Troy, SUA. A mai pictat, în inte- 
riorul Camerei Române de la Wayne 
State University, Detroit, SUA, o 
frescă monumentală înfățișând de- 
venirea istorică a poporului român 
în spaţiul  carpato-danubiano- 
pontic, precum şi alte şapte tablouri 
reprezentând cetăţi medievale şi 
voievozi români. 


Unul dintre preoţii români hiroto- 
niți după 1990 în SUA a avut bucu- 
ria să-l cunoască şi să-i primească 
îndemnul: „Așa Părinte, să slujesti 
calm, gândeşte-te că fiecare Litur- 
ghie e prima pe care o săvârseşti, 
să nu intervină rutina...“. Tot acest 
părinte avea să creioneze în sugesti- 
ve cuvinte portretul acestui mărturi- 
sitor al lui Hristos: „Răbdarea, 
bunătatea, generozitatea, as- 
cultarea, înfrânarea, sărăcia, 
viața de rugăciune şi de pri- 
vaţțiuni. Acesta este chipul Pă- 
rintelui Arhimandrit Felix 
Dubneac.” 


Să-l avem ca mylocitor şi chip de 
smerenie! 








A 

Într-una din zile, mergând în bise- 
rică la rugăciune, a văzut un om fă- 
când fărădelege pe cale şi l-a osân- 
dit în mintea sa. Şi venind în bise- 
rica lui Dumnezeu şi ridicându-şi 
ochii, după obicei, către icoană, în- 
dată a văzut pe Preasfânta Născătoa- 
re de Dumnezeu cu faţa înfricoșată 
și posomorâtă, întorcându-se de 
către dânsul. Iar Nifon s-a spăimân- 
tat foarte şi, căutând în Jos, şi-a zis: 
„Vai mie, păcătosul, numai o bucu- 
rie aveam, adică chipul tău, Stăpână 
Preasfântă, iar acum şi acesta îşi 
întoarce fața şi nu ştiu pentru ce 
vină”. Apoi, adunându-şi gândurile, 
abia şi-a adus aminte că a osândit pe 
cel ce păcătuia şi a priceput că pen- 
tru aceea Maica Domnului îşi întoar- 
ce faţa sa de la dânsul. Deci, suspi- 
nând din adâncul inimii, a zis cu 
plângere: „Dumnezeule, iartă-mă pe 
mine, păcătosul, căci, iată, am răpit 
slava şi dregătoria Ta şi am osândit 
pe aproapele meu, mai înainte de a-l 
judeca Tu. Însă miluieşte-mă, Stăpâ- 
ne, căci spre Tine nădăjduieşte su- 
fletul meu şi de acum nu voi mai 
osândi niciodată pe fratele meu”. 
Acestea zicând, cu lacrimi a căutat 
iarăşi către icoană şi a văzut-o zâm- 
bind ca şi mai înainte. De atunci cu 
mare pază a început a se feri de 
a mai osândi. Deci, totdeauna 
când i se întâmpla a greşi cu ceva, 
apoi Preacurata Maica lui Dumne- 
zeu își întorcea faţa sa și cu aceasta 
se osândea Nifon şi se îndrepta. 


Sf. Nifon, făcându-se monah, se sâr- 
guia întru mari nevoinţe şi osteneli, 
omorându-și trupul, supunându-l 
duhului şi petrecându-şi zilele sale 
în lacrimi și în pocăință. Îşi punea 
pază gurii sale, foarte mult pă- 
zindu-se de cuvinte deşarte și 
cu atât mai vârtos de cuvinte necu- 
rate sau de dosădiri şi de clevetiri. 
După aceea şi-a făcut orânduiala ca 
să se lovească cu pumnul de câte 
patruzeci de ori, dacă i s-ar mai în- 





Frânturi minunate din viaţa 


SFÂNTULUI NIFON, episcopul 
Constanţianei 


(t23 decembrie sec.IV) 


tâmpla vreodată a mai grăi vreun 
cuvânt netrebnic sau de hulă. Apoi, 
punând o piatră în gură, o purta 
multă vreme zicând către sine: „Mai 
bine îţi este ţie, nelegiuitule, a mân- 
ca piatră, decât a grăi vreun cuvânt 
rău”. 
* 

Povestea sfântul şi aceasta: „După ce 
mi-am venit în simţirea păcatelor 
mele, zicea el, şi am început să fac 
lucrurile pocăinţei, nu erau încă tre- 
cuţi trei ani şi într-o seară mi-a ve- 
nit un gând, că am atâta vreme 
de când mă rog lui Dumnezeu 
şi până acum niciun dar nu mi- 
a dat, căci am întinat Sfântul Botez 
cu păcatele mele și pentru aceasta 
nu mă ascultă Dumnezeu. Acestea 
socotindu-le eu în întristarea mea, 
am adormit şi am văzut în vis că 
eram într-o biserică preafrumoasă, 
în care Domnul nostru lisus Hristos 
şedea pe scaunul slavei Sale. Și dacă 
L-am văzut, mi-am înălțat mâinile 
spre El și mă rugam zicând: Auzi, 
Dumnezeule, rugăciunea mea şi să 
nu treci cu vederea cererea mea şi 
celelalte din psalm. Domnul, plecân- 
du-și capul, asculta rugăciunea mea, 
iar eu Îl rugam să izgonească de la 
mine duhul cel rău al temerii. Atunci 
Domnul mi-a zis: 


- Am auzit rugăciunea ta şi să fie 
după cererea ta. După puţin mi-a 
zis iarăşi: Nifone, Nifone, în seara 
aceasta M-ai întristat cu ceea ce ai 
zis în gândul tău, că adică Mă rogi 
de atâta vreme şi nici un dar nu ți- 
am dat. Nu eşti tu care Mă rogi în 
toate zilele să nu te slăvesc pe pă- 
mânt? Deci apoi ce dar să-ţi dau, ca 
să nu te slăveşti de oameni? Darul 
limbilor, ori darul proorociei, ori 
darul tămăduirilor şi celelalte? Dar 
tu nu le voieşti, nici nu le ceri, ca să 
nu te slăvească oamenii pentru 
dânsele. Ce sunt acelea pe care le 
ai? Spune-Mi, nu sunt daruri? Aerul 
care îl răsufli, nu este dar? Cerul, 
pământul, marea şi toate cele dintr- 


însele nu vi le-am dat în dar? Ce 
Mi-aţi dat voi oamenii pentru ele? 
Nimic. Și lucrul cel mai rău este că 
în loc de răsplătire voi M-aţi scui- 
pat, M-aţi pălmuit, M-aţi bătut cu 
bice şi pe cruce M-aţi pironit, cu 
oțet şi cu fiere M-aţi adăpat şi câte 
rele nu Mi-aţi făcut, pe care voi în- 
şivă le ştiţi. Dar Trupul şi Sângele 
Meu pe Care vi le-am dat vouă, nu 
sunt un dar? Toate bunătăţile pă- 
mântului ce sunt? Păsările cerului, 
peştii mărilor ce sunt, nu sunt da- 
ruri? Și că am murit şi M-am îngro- 
pat pentru dragostea voastră, v-am 
slobozit din iad şi v-am aşezat întru 
împărăția Mea, acestea nu sunt 
daruri? Şi cine altul v-a făcut unele 
ca acestea şi atâtea bunătăţi? Cum 
zici că nu ţi-am dat nici un dar? 
Caută şi acum de vezi duhul teme- 
rii, cum este legat. 


Deci căutând eu, am văzut în dreptul 
meu un taur legat de un par, atât de 
strâns încât nu putea nici să se miş- 
te, ci numai îşi plimba ochii şi căuta 
într-o parte şi într-alta, cum să mă 
rupă. De atunci mai mult cu dumne- 
zeiescul ajutor m-am liberat de 
patima temerii, care de tânăr mă 
stăpânea foarte mult şi când voiam 
să mă duc la biserică noaptea, ori 
altceva lucru bun să fac, îmi era ma- 
re frică. Şi în somn îmi arăta nenu- 
mărate rele şi cu covârşire mă înfri- 
coşa. lar din vremea aceea, m-am 
eliberat de patima temerii şi am 
preamărit pe Dumnezeu". 


Să avem rugăciunile lui! 


I.G. 


Cine doreşte să citească mai multe 
despre acest sfânt minunat, găseşte 
la librăria Logos cartea despre via- 
ţa şi învățăturile sale. 








Pe drumul 


PSALMILOR 2) 


Preot Ștefan 


Intrucât psalmul 2 este mai lung, vom împărţia tâlcuirea sa în două episoade. Astăzi: 


„Pentru ce s-au întărâtat neamurile şi popoarele au cugetat deşertăciuni? 
S-au ridicat împărații pământului şi căpeteniile s-au adunat împreună împotriva Domnului şi a unsului 


Său, zicând: 


« Să rupem legăturile lor şi să lepădăm de la noi jugul lor ». 
Cel ce locuieşte în ceruri va râde de dânşii şi Domnul îi va batjocori pe ei!” 


A 

În vechime cuvântul scripturistic e- 
ra numit: pâinea îngerilor. Nu se 
poate să digeri pâinea îngerilor aşa 
uşor, căci pentru fiecare verset sunt 
mai multe tâlcuiri. Noi vă dăm una 
dintre ele. Aceşti psalmi sunt nişte 
rugăciuni, nişte strigăte şi o vorbire 
cu Dumnezeu, o luptă duhovnicească 
teribilă şi care e atât de compatibilă 
cu noi!. De aceea ne regăsim în ei. 


„Pentru ce s-au întărâtat neamurile 
şi popoarele au cugetat deşertă- 
ciuni? S-au ridicat împărații pă- 
mântului şi căpeteniile s-au adunat 
împreună împotriva Domnului şi a 
unsului Său.” 


În primul verset constatăm că este 
vorba despre un context istoric, lupta 
poporului ales, poporul evreu, împo- 
triva duşmanilor interni şi externi 
care atacau Ţara Sfântă. Impăraţii 
pământului sunt: împăratul Babilo- 
nului, faraonul Egiptului, fenicienii 
şi moabiţii. Când loveşti poporul a- 
les, Il loveşti pe Dumnezeu și pe un- 
sul lui Dumnezeu, care era regele 
poporului. Trei categorii de oameni 
erau unşi cu mir şi anume: prooro- 
cii rânduiți de Dumnezeu și care îşi 
transmiteau puterea unii altora prin 
această ungere; arhiereii Vechiului 
Testament care slujeau în Templu şi 
regii poporului ales. 


Regele David, cel care scrie psalmul, 
când zice că s-au ridicat duşmanii 
asupra unsului lui Dumnezeu, se re- 
feră chiar la el. Dar tâlcuirea merge 


mai departe. Din rădăcina lui David, 
din sămânţa şi neamul lui, se va ridi- 
ca Cel cu toiag de fier, Impăratul îm- 
păraţilor, Care le va supune pe toate, 
Mântuitorul. De aceea psalmul nu 
se referă doar la momentul istoric, la 
greutatea sau la bucuria lui David, ci 
este dincolo de ceea ce el a putut să 
proorocească. De multe ori proo- 
rocii sunt depăşiţi de ceea ce 
proorocesc, nu au tâlcul deplin şi 
desăvârşit, atât este de mare taina şi 
puterea cuvântului inspirat de Dum- 
nezeu. David pricepea mult mai mult 
decât ceilalţi prooroci şi ştia că tot ce 
zice în Duh este despre realitatea de 
atunci, dar în acelaşi timp toate aces- 
tea sunt însoţite de o altă realitate 
mult mai tainică, mai adâncă, a 
războiului duhovnicesc care se 
dă în sufletul omului şi care se va da 
şi mai târziu. 


„Cel ce locuieşte în ceruri va râde de 
dânşii şi Domnul îi va batjocori pe 
ei!” 


Aici își arată David credinţa ne- 
zdruncinată. Toţi împărații pămân- 
tului şi toate căpeteniile lor au cuge- 
tat cele rele împotriva poporului ales 
- de aici şi vorba că un rău nu vine 
niciodată singur. Nu te dușmăneşte 
numai unul, ci mai mulţi. Cel viclean 
loveşte ca un iureş, aduce mai multe 
deodată, pentru a te dobori și a dis- 
truge moralul şi credinţa, aşa cum a 
fost şi la Iov, care nu a avut doar o 
problemă, ci mai multe, a avut parte 
de un război fulger. 


De aceea David ne dă măsura duhov- 
nicească, spunând ce face el în postu- 
ra aceasta, când toate neamurile l-au 
atacat: nu se crede pierdut, ci e 
conştient de lucrarea şi puterea 
lui Dumnezeu şi nu se teme de 
ispite. Când spune că Domnul va 
râde de dânşii, trebuie să înţelegem 
că acesta este un limbaj înomenit, 
plin de afecte omenești. 


Afectele sunt de două feluri: păcă- 
toase şi nepăcătoase. Afectele nepă- 
cătoase sunt toate cele nevinovate şi 
din afară ale omului: foamea, setea, 
somnul. Afectele păcătoase sunt: mâ- 
nia, supărarea, deznădejdea. Despre 
ele oamenii zic că sunt omeneşti şi de 
aceea le fac. 


Acest limbaj negativ (va râde de 
dânşii şi ... îi va batjocori) e pus de 
David pe seama lui Dumnezeu - în- 
treprindere foarte riscantă, dar mi- 
nunată. Dar proorocul nu greşeşte, 
căci vorbeşte în Duhul. Acest lim- 
baj înomenit exprimă de multe 
ori nişte adâncimi pe care filoso- 
fic nu le putem cuprinde. Cuvântul 
Psaltirii se tâlcuieşte pe sine însuşi. 
Astfel: cei ce fac rău vor ajunge de 
râs pentru diavol, căci Dumnezeu nu 
râde de nimeni. Cei ce râd şi batjoco- 
resc legea lui Dumnezeu, vor fi de râs 
şi vor cădea în groapa şi laţul batjo- 
curii lor. Acesta este înţelesul. Dacă 
nu începem să înţelegem adâncul 
Scripturii, atunci vom ajunge să-L 
batjocorim pe Dumnezeu. 


(va urma) 








„Bine aţi venit” în metavers! Dar ce 
este metaversul? În ultimele ştiri 
legate de facebook, Mark Zukerberg, 
deţinătorul acestui program de soci- 
alizare, este extrem de încântat de 
noua perspectivă din realitatea vir- 
tuală, astfel că a şi decis schimbarea 
denumirii din facebook în „meta”. 


Facebook-ul este extrem de răspân- 
dit în toată lumea și are pretenţia 
de a fi veriga care leagă oame- 
nii. Acum câţiva ani am fost în vizită 
la nişte prieteni şi când ne-am aşezat 
la masă, fiul lor cel mare era absent. 
M-am mirat, căci aveam o relaţie 
bună. L-am găsit în camera lui, la 
calculator. Ce faci? Nu vii la masă, 
mai vorbim un pic?, l-am întrebat. 
Acum nu pot, sunt pe facebook cu 
prietenii mei. Şi mi-a arătat pe ecran 
că are 424 de prieteni. Am râs atunci 
de el: tu ai 424 de „prieteni”? 


Dar apoi am cercetat mai multe des- 
pre facebook, despre cum şi-a pornit 
Mark Zukerberg afacerea, 
„înjunghiind” pe la spate pe propriul 
său prieten, și am concluzionat cu 
tristeţe că facebook-ul ăsta mă 
opreşte să am o relaţie faţă către față 
cu acel tânăr, care, în loc de a sta la 
masă şi a vorbi cu cei dragi ai lui, 
preferase să socializeze prin calcula- 
tor cu nişte „prieteni” (de fapt cu- 
noștinţe digitale). In toţi acești ani 
facebook a spus că misiunea lor e să 
conecteze lumea, să întărească prie- 
tenia dintre oameni, însă ei au dis- 
torsionat de fapt adevărata 
semnificaţie a termenului 
„prietenie”. 


Iar acum mai fac un pas, creând un 
proiect „ex nihilo” — metaversul. Am 
căutat să aflu ce e metaversul, citind 
articole şi ascultând interviuri. Pe 
scurt, metaversul e o experienţă di- 
gitală care se bazează pe steroizi. Un 
fel de variantă maximizată a vieţii 
digitale:  metaversul combină 
social-media,  distracţiile şi 
aplicaţiile de la lucru, pentru a 
crea o „viaţă”, o prezenţă cât 








METAVERSUL - 
noua „realitate” virtuală 





mai aproape de realitate. Zuker- 
berg spunea că va fi altceva decât 
zoom, căci vrea să ofere mai mult 
decât a vedea oameni pe ecran, fie- 
care în cadranul lui. Vrea să creeze 
întâlniri digitale supra-realiste, în 
care să poţi simţi şi percepe când 
celălalt se mișcă, ca într-o variantă 
3D. 


Metaversul se vrea o experienţă fără 
precedent a realității simulate. De 
ce? De ce avem nevoie de metavers? 
Patronul lui spune că avem nevoie 
de metavers pentru că va produce o 
mai bună sau cea mai bună formă de 
prezenţă. De fapt, motivul apariţiei 
acestei noi realităţi virtuale este fap- 
tul că susţinătorii ei consideră 
prezenţa reală, faţă câtre faţă, 
a fi fără valoare. 


Cu toţii ştim care este efectul tele- 
foanelor şi al mediului digital asupra 
omului: cu cât le foloseşti mai mult, 
cu atât ai mai puţine contacte cu 
realitatea şi legături reale cu oame- 
nii. Cu cât ai mai mulţi cyber- 
prieteni, cu atât se împuţinează cei 
reali. Nu e ironic să vrei o formă de 
prezenţă mai bună, folosind ceva 
virtual? Dacă vrei o prezenţă mai 
bună, întâlneşte-te pur şi sim- 
plu faţă către faţă cu cineva! 
Subestimarea trupului uman de că- 
tre susținătorii metaversului este de 
fapt o teorie veche, numită gnosti- 
cism. 


Ce mai spune Zukerberg despre 
acest metavers? Că vrea să constru- 
iască prin el o comunitate. Ce fel 
de comunitatea este aceasta în care 
te prezinţi nu direct, ci sub masca 
unui avatar, deci ceva fals, care duce 
la o foarte slabă și nereală relaţiona- 
re cu ceilalți. El spune că metaversul 
ne va permite să ne „teleportăm” 
împreună cu ceilalți „prieteni” în 
orice loc vrem, să mergem la dans 
sau la sala de sport. Dar de ce să nu 
muncim şi să strângem nişte bani 
pentru a merge real cu prietenii un- 
deva? Ce bucurie poţi să ai prin 
teleportarea şi dansul virtual 


alături de o cyber-femeie în 
metavers? 


Iniţiatorul acestui proiect ne mai 
spune că în metavers vom avea parte 
de mai multă informaţie oficia- 
lă. Deja omenirea nu mai poate duce 
inundația informaţională care ne 
copleşeşte. De cât de mai multă in- 
formaţie să avem nevoie? Și oficială? 
Adică un grup de oameni va tran- 
smite doar acele informaţii care li se 
par lor adevărate. De când Zuker- 
berg și tovarășii săi pot fi numiţi 
autoritatea informaţională şi sita 
care poate cerne ce se transmite în 
metavers? Mi se pare că astfel vom 
asista la cea mai mare formă de 
cenzură. 


Metaversul este numit de creatorii 
săi „marele graal” al interacţiu- 
nii sociale. Adică, pentru ei, inte- 
racţiunea nu înseamnă întâlnire fizi- 
că şi spirituală dintre două persoa- 
ne, ci întâlnirea virtuală a unei per- 
sonalităţi a ta pe care tu ţi-o con- 
struieşti, cu un alt avatar. De fapt, o 
falsă interacţiune şi comuniune! 
Vreţi comuniune? Intraţi într-o 
comunitate religioasă, adică veniţi 
la biserică, trudiţi-vă să vă con- 
struiți acolo relaţii cu ceilalți. Relaţii 
adevărate de iubire şi ajutorare sau 
slujire a celuilalt! Veniţi cu toţii la 
Sf. Potir şi împărtăşiţi-vă, for- 
mând astfel împreună adevăra- 
ta comuniune — Biserica, Tru- 
pul lui Hristos. 


Să nu ne lăsăm înșelaţi de acest lim- 
baj şi de toate propunerile acestea 
false şi nerealiste! Să petrecem cât 
de puţin timp pe realitatea virtuală 
de pe ecrane şi să ne silim să facem 
parte la modul real din comunitatea 
vie a Bisericii. 


Preot Josiah Trenham, 
Biserica Ortodoxă Sf. Ap. Andrei, 
California 


